Vergo sıpê

Vergo sıpê (ya zi be namanê Vergê qutıbi, Vergo polar, Vergo arktik ya zi Vergê adey Melvillei zi şınasiyeno) yew vergo qıteko, keyey kutıkan Canidae rao, cınsê bınên ê vergê gewrio, gorey vergê Kanada] qıtekêro coka zi ey ra abırriyeno. Vergo sıpê dormey qutıbê zımey u adey Gronlandi dı cıwiyeno.

 Asayışê cı 
Pêro vergê sıpêy verganê gewran ra nımzê, hirıs u şeş u hewtay u yew inç yani neway u sey u heştay cm berz berziyenê. Zey ganiyanê çıçıkınê binan, neriyê verganê sıpêyan ê maykiyan ra gırdêrê. Herre ra berziya inan zi vist u panc u hirıs u yew inça. Eno zi be hesabnayışo metrik şeşti u hirê u hewtay u new cm beno. Vergê sıpêy verganê gewran ra şenıkê, se pound yani çewres u panc kg benê hema khalıkê verganê gewran şenê bıresê hewtay u new kgi. Goşê verganê sıpêyan qıtekê, postê inan qalındê, zerrey tenê vergê gewri kenê germ, nêverdanê hewao serdın bıkewo zerrey ganiy. Vergê sıpêy yaban dı hewt-des serri cıwiyenê, be merdıman zi şenê des u heşt serri bıcıwo.

 Seydkerdış u werdış 
Vergê sıpêy kospesê reni u naxırê miski seyd kenê, inan wenê. İnan ra cıya arwêşê qutıbi, mılıçıkê ptarmigani u lemmingi seyd kenê, inan zi wenê. Eger vewre zaf varena u varse bena, ê şenê kospesanê gırdan zi seyd kerê. Gorey cıgeyrayışan davist km2 parçey eraziyo gırd caygey seydkerdışê inano. Gorey qeydkerdış u cıgeyrayışanê BBCy vergê qutıbi ordegan zi wenê.

Vergê qutıbi benê kom, grubê da sosyale vırazenê u gruba inan dı tek teyna neri u maykiyê ke alfaê, ê şenê leyr dê cı. Hema eger yew gruba gırde vıraziya, çutê bini zi şenê nê yewbini u leyr dê cı. Cınayışê verganê qutıbınan aşmanê verênan ê amnani dı benê, yew verga mayki şeşti u hirê roci bena awri u dıma tek teyna yew mayki dı u hirê leyri zayena, ana dınya.

Kategoriye:Verg